[bookmark: _Toc239428862]1. pielikums

TEHNISKĀ SPECIFIKĀCIJA UN PROJEKTĒŠANAS UZDEVUMS
[bookmark: _Toc239428863]Būvprojekta izstrādei OBJEKTAM "Tilts pār Lambārtes kanālu ATJAUNOŠANA”
Iepirkuma identifikācijas Nr. BAP/2026/2-1/32
[bookmark: _Toc239428865]1. IEPIRKUMA PRIEKŠMETA APRAKSTS UN MĒRĶIS
[bookmark: _Toc239428866]1.1. Priekšmets
Būvprojekta izstrāde (būvniecības ieceres dokumentācija) tilta pār Lambārtes kanālu (turpmāk – Tilts) atjaunošanai (esošo konstrukciju remontam, bojājumu novēršanai), saglabājot esošo konstruktīvo shēmu un galvenos parametrus, kā arī autoruzraudzības veikšana būvdarbu laikā.
	Skaidrojums: Šī projektēšanas uzdevuma ietvaros NETIEK PAREDZĒTA tilta pārbūve (jaunas virsbūves izbūve, esošās konstruktīvās shēmas maiņa vai laiduma plātņu nomaiņa). Projektējami tikai darbi, kas nepieciešami esošās konstrukcijas tehniskā stāvokļa uzlabošanai un konstatēto bojājumu novēršanai atbilstoši Tehniskās apsekošanas atzinumā (AS "Ceļuprojekts", arhīva Nr. 25-093, 2025. g.) sniegtajam novērtējumam un ieteikumiem.



[bookmark: _Toc239428867]1.2. Objekta identifikācija
	Parametrs
	Vērtība

	Tilta Nr.
	2063

	Nosaukums
	Tilts pār Lambārtes kanālu

	Atrašanās vieta
	a/c Dārzniecība–Bajāri, Dāviņu pagasts, Bauskas novads

	Kadastra apzīmējums (zeme)
	40560020169

	Ceļa kadastra apzīmējums
	40560020169001

	Ģeogrāfiskās koordinātes
	56.507877, 24.339927

	Šķērslis
	Lambārtes kanāls

	Būvniecības gads
	~1960 (tipveida meliorācijas projekts)

	Būves grupa 
	II grupas inženierbūve



[bookmark: _Toc239428868]1.3. Mērķis
Izstrādāt būvprojektu esošās tilta konstrukcijas atjaunošanai, nodrošinot:
1. Tehniskās apsekošanas atzinumā konstatēto bojājumu novēršanu (stiegrojuma korozija, betona atslāņošanās, šuvju bojājumi, hidroizolācijas trūkums, uzbēruma erozija, margu bojājumi u.c.);
1. Tilta faktiskās nestspējas uzlabošanu robežās, ko pieļauj esošā konstruktīvā shēma (bez laiduma plātņu vai balstu nomaiņas);
1. Turpmākas konstrukcijas degradācijas apturēšanu un ekspluatācijas drošības nodrošināšanu uz vidēju termiņu (līdz nākamajai galvenajai inspekcijai/pārbūves nepieciešamības izvērtēšanai);
1. Atbilstošu satiksmes organizāciju (slodzes ierobežojuma zīmju) saglabāšanu/precizēšanu atbilstoši aprēķinātajai atjaunotās konstrukcijas nestspējai.
Pamatojums nepieciešamībai:
Tehniskās apsekošanas atzinuma secinājumi (8.–9. lpp.) norāda, ka bojājumu novēršanas rezultātā iespējams sasniegt tikai ierobežotu tilta nestspējas palielinājumu (indikatīvi līdz 10 t transportlīdzekļa pilnajai masai), un ka pēc atjaunošanas darbu veikšanas būs nepieciešams uzstādīt atbilstošu (10 t) masas ierobežojuma ceļa zīmi. Pilnīga masas ierobežojumu atcelšana iespējama tikai tilta pārbūves rezultātā, kas nav šī projektēšanas uzdevuma priekšmets.
	Svarīgi: Saskaņā ar Inventarizācijas datu formā ietverto piezīmi, 5 gadu laikā papildus jāizstrādā arī tilta pārbūves vai jaunā tilta būvprojekts – šis nosacījums attiecas uz atsevišķu, nākotnē plānojamu iepirkumu un neietilpst šī uzdevuma apjomā.


[bookmark: _Toc239428869]2. VISPĀRĪGĀS PRASĪBAS
[bookmark: _Toc239428870]2.1. Projektēšanas stadija
Ņemot vērā, ka paredzēti tikai esošās konstrukcijas remonta/atjaunošanas darbi bez konstruktīvās shēmas maiņas, būvprojekts izstrādājams atbilstoši Vispārīgo būvnoteikumu prasībām II grupas inženierbūves atjaunošanai – apjomā, kas nepieciešams būvniecības ieceres saskaņošanai un būvdarbu veikšanai (būvprojekts minimālajā sastāvā būvatļaujas saņemšanai un būvprojekts pēc būvatļaujā ietverto projektēšanas nosacījumu izpildes, sk. 5.1. punktu un Projektēšanas uzdevuma 4.2.–4.3. punktu – precīzu sastāvu noteikt atbilstoši būvvaldes nosacījumiem).
[bookmark: _Toc239428871]2.2. Izpildes vieta
Tilts pār Lambārtes kanālu, a/c Dārzniecība–Bajāri, Dāviņu pagasts, Bauskas novads.
[bookmark: _Toc239428872]2.3. Izpildes termiņš
1. Būvprojekta izstrāde – 16 kalendārās nedēļas no līguma noslēgšanas dienas;
1. Autoruzraudzība – visā būvdarbu izpildes laikā līdz objekta nodošanai ekspluatācijā.

[bookmark: _Toc239428873]2.4. Projektēšanas pamatdokumenti
Izstrādājot būvprojektu, obligāti izmantojami un ņemami vērā šādi Pasūtītāja rīcībā esošie dokumenti (pievienoti iepirkuma dokumentācijai):
1. Tehniskās apsekošanas atzinums, marka TAA, arhīva reģ. Nr. 25-093 (AS "Ceļuprojekts", 2025. g., tiltu būvinženieris J. Linde, būvprakses sertifikāts Nr. 3-00781), tai skaitā tā pielikums – Galvenās inspekcijas atskaite (Inventarizācijas datu formas, izpilduzmērījumu shēmas, defektu fotofiksācija, Inspekcijas shēma ar bojājumu sarakstu un provizorisko izmaksu tāmi);

Projektētājam jāievēro Tehniskās apsekošanas atzinuma Galvenās inspekcijas atskaites Inspekcijas shēmā norādītais darbu klasifikators (piem., S9.1.2., S9.5., S9.8., S4.5., S2.1.2., S2.2.2. u.c. pozīcijas atbilstoši LVC rokasgrāmatai "Tiltu specifikācijas 2020"), lai nodrošinātu apjomu un izmaksu pēctecību starp apsekošanas atzinumu un būvprojektu.
[bookmark: _Toc239428874]3. TEHNISKĀS UN FUNKCIONĀLĀS PRASĪBAS
[bookmark: _Toc239428875]3.1. Esošā stāvokļa raksturojums (nemainīgie parametri)
	Parametrs
	Esošā vērtība (saglabājama)

	Tilta pilnais garums
	12,07 m

	Tilta pilnais platums
	7,50 m

	Brauktuves platums
	6,96 m

	Laidumu skaits / garums
	3 x 3,70 m

	Konstrukcijas tips
	Masīvo plātņu tilts, saliekams stiegrots dzelzsbetons (saglabājams)

	Balstu tips
	Pāļu gala balsti un starpbalsti (4 gab.), dzīti dzelzsbetona pāļi 30x30 cm (saglabājami)

	Esošais slodzes ierobežojums
	5 t (ceļa zīme Nr. 312)



	Projektā AIZLIEGTS paredzēt: laiduma plātņu nomaiņu pret jaunām, balstu nomaiņu, tilta garuma/platuma vai laidumu skaita/shēmas maiņu, kā arī esošā tilta aizstāšanu ar caurteku vai citu konstrukciju.



[bookmark: _Toc239428876]3.2. Obligāti novēršamie bojājumi un atjaunošanas darbu apjoms
Pamatojoties uz Tehniskās apsekošanas atzinuma Inspekcijas shēmu, būvprojektā jāparedz šādi atjaunošanas darbi:
	Nr.
	Konstrukcijas elements
	Konstatētais bojājums
	Nepieciešamais risinājums

	1.
	Upes gultne (11)
	Neatbilstoša iztīrīšana/aizaugums
	Gultnes tīrīšana zem tilta

	2.
	Uzbērums/pievedceļi (12)
	Erozija gala balstu zonā (1. un 4. ass)
	Uzbēruma nogāžu nostiprināšana, erozijas novēršana

	3.
	Gala balsti (21)
	Betona noplukšana, slikta betona kvalitāte uzkalu zonā
	Betona virsmas atjaunošana, defektīvā betona nomaiņa (lokāli, bez balsta konstrukcijas nomaiņas)

	4.
	Starpbalsti (22)
	Betona noplukšana, plaisas, bojāta aizsargkārta, nodilums
	Betona virsmas remonts, plaisu injicēšana/aizpildīšana, aizsargkārtas atjaunošana

	5.
	Laiduma plātnes (31)
	Caursūkšanās, stiegrojuma korozija, betona atslāņošanās (kritiska pakāpe)
	Betona atjaunošana, stiegrojuma attīrīšana no korozijas un pretkorozijas apstrāde, aizsargslāņa atjaunošana

	6.
	Tilta klājs (34)
	Sūkšanās cauri segumam, seguma bojājumi
	Jauna hidroizolācijas slāņa ieklāšana, brauktuves seguma atjaunošana ar atbilstošu šķērsslīpumu ūdens novadei

	7.
	Šuves (62) virs starpbalstiem (2. un 3. asī) un garenšuves starp laiduma plātnēm
	Caursūkšanās šuvēs (mastikas šuves virs starpbalstiem); izbirusi vai sadēdējusi java garenšuvēs starp plātnēm
	Šuvju virs starpbalstiem tīrīšana un hermetizēšana; garenšuvju starp plātnēm tīrīšana un aizpildīšana ar betonu, nodrošinot laiduma plātņu šķērsvirziena sadarbību

	8.
	Margas/barjeras 
	Virsmas pārklājuma bojājumi, nodilums
	Krāsojuma/pretkorozijas pārklājuma atjaunošana, bojāto elementu vietēja nomaiņa

	9.
	Malējās plātnes 
	Malējā plātne uzstādīta ar pārāk lielu atstarpi vai nobīdījusies
	Stāvokļa izvērtēšana un nostiprināšana



[bookmark: _Toc239428877]3.3. Nestspējas pārrēķins pēc atjaunošanas
Projektētājam jāveic tilta nestspējas atkārtots aprēķins atbilstoši LVS 190-11 un LVC vadlīnijām "Ekspluatācijā esošu tiltu nestspējas novērtēšana – Slodzes modelis LM3", ņemot vērā:
1. stiegrojuma faktisko šķērsgriezumu pēc korozijas zudumiem (noteiktu instrumentālajā apsekošanā) un, ja paredzēts, papildstiegrojuma ievērtēšanu;
1. laiduma plātņu šķērsvirziena sadarbības atjaunošanu (pēc šuvju remonta);
1. betona aizsargslāņa atjaunošanu.

Aprēķina rezultātā jānosaka precizēta maksimāli pieļaujamā transportlīdzekļa pilnā masa un ass slodze, un attiecīgi jāsagatavo priekšlikums satiksmes ierobežojošo ceļa zīmju (Nr. 312 un papildzīmju) izvietojumam pēc atjaunošanas darbu pabeigšanas.
[bookmark: _Toc239428878]3.4. Papildu prasības
[bookmark: _Toc239428879]3.4.1. Jāparedz brauktuves virsmas šķērsslīpuma un ūdens novades sistēmas atjaunošana/izbūve, t.sk. brauktuves un apmaļu attīrīšana no sanesumiem, novēršot ūdens uzkrāšanos uz brauktuves un tā infiltrāciju konstrukcijās.
[bookmark: _Toc239428880]3.4.2. Jāparedz kvalitatīva hidroizolācijas sistēma zem jaunā brauktuves seguma.
[bookmark: _Toc239428881]3.4.3. Visiem betona un metāla konstrukciju remonta materiāliem jānodrošina saderība ar esošajām konstrukcijām un ilgtspēja atbilstoši ekspluatācijas videi (mitra vide, ūdens tuvums).
[bookmark: _Toc239428882]3.4.4. Jāparedz esošo satiksmes organizācijas ceļa zīmju (masas ierobežojums, gabarītu zīmes) atjaunošana vai nomaiņa atbilstoši precizētajiem parametriem.
[bookmark: _Toc239428883]3.5. Inženierizpētes darbi
Pirms projektēšanas veicami:
1. Esošo konstrukciju detalizēta instrumentālā apsekošana (stiegrojuma šķērsgriezuma faktiskā samazinājuma noteikšana, betona kvalitātes pārbaude), papildinot 2025. gada vizuālo inspekciju;
1. Ierobežota apjoma ģeotehniskā izpēte (apjomu nosaka Projektētājs) esošo balstu pamatnes stāvokļa novērtēšanai (bez jaunu pamatu projektēšanas).
1. Topogrāfiskā uzmērīšana (ģeodēziskā izpēte) būvprojekta ģenerālplāna izstrādei.
[bookmark: _Toc239428884]4. KVALITĀTES UN ATBILSTĪBAS STANDARTI
Būvprojekts izstrādājams atbilstoši šādiem normatīvajiem aktiem un standartiem (vai to vietā stājušos aktuālās redakcijas dokumentiem):
1. Būvniecības likums;
1. Vispārīgie būvnoteikumi (MK noteikumi Nr. 500);
1. LBN 405-21 "Būvju tehniskā apsekošana";
1. LVS 190-11:2009 "Tilta inspekcija un pārbaude ar slodzi";
1. LVS EN 1991-2 (Eirokodekss 1) – satiksmes slodzes uz tiltiem;
1. LVS EN 1992 sērija (Eirokodekss 2) – betona un dzelzsbetona konstrukciju projektēšana;
1. LVS EN 1504 sērija (vai ekvivalents) – betona konstrukciju remonta un aizsardzības izstrādājumi un sistēmas;
1. LVS EN 1317 (vai ekvivalents) – ceļu drošības barjeras (margu atjaunošanai, ja projektā paredzēta drošības barjeru izbūve);
1. LVC rokasgrāmatas: "Tiltu inspekcijas" (2007), "Tiltu inventarizācija" (2014), "Tiltu specifikācijas" (2020);
1. LVC vadlīnijas "Ekspluatācijā esošu tiltu nestspējas novērtēšana – Slodzes modelis LM3".

Visiem projektā paredzētajiem remonta materiāliem un izstrādājumiem (betona remonta maisījumi, hidroizolācijas materiāli, pretkorozijas pārklājumi) jāatbilst Latvijā vai ES atzītiem saskaņotajiem standartiem (CE marķējums), un tehniskajā specifikācijā/projektā tie jānorāda pēc funkcionālajām un tehniskajām īpašībām, nevis pēc konkrēta ražotāja vai preču zīmes. Ja atsauce uz konkrētu standartu, sertifikātu vai analogu objektīvi nav novēršama, obligāti jānorāda "vai ekvivalents".
[bookmark: _Toc239428885]5. IZPILDES NOSACĪJUMI UN TERMIŅI
[bookmark: _Toc239428886]5.1. Būvprojekta izstrādes posmi un termiņi
	Posms
	Saturs
	Posma ilgums (kalendārās nedēļas)

	1
	Instrumentālā apsekošana un inženierizpēte
	1

	2
	Skiču risinājuma izstrāde un saskaņošana ar Pasūtītāju
	4

	3
	Būvniecības ieceres dokumentācijas izstrāde un iesniegšana būvvaldē
	2

	4
	Būvprojekta izstrāde pēc būvatļaujas nosacījumu izpildes
	8

	5
	Būvprojekta nodošana Pasūtītājam
	1



[bookmark: _Toc239428887]5.2. Nododamā dokumentācija
1. Būvprojekts papīra formātā (1 eksemplārā) un elektroniski (PDF, DWG/DGN vai cits vektorformāts);
1. Būvizmaksu aprēķins/tāme atbilstoši spēkā esošajai būvizmaksu noteikšanas kārtībai (LBN 501-17 „Būvizmaksu noteikšanas kārtība”), salīdzinot to ar Tehniskās apsekošanas atzinumā doto provizorisko izmaksu novērtējumu (~35 000 EUR bez PVN), ar precizējumu pēc detalizētas projektēšanas;
1. Precizētais tilta nestspējas aprēķins un priekšlikums satiksmes ierobežojumu zīmēm;
1. Visi inženierizpētes atskaišu materiāli;
1. Nepieciešamie saskaņojumi (t.sk. ar vides institūcijām saistībā ar darbiem virs/pie ūdensobjekta).
[bookmark: _Toc239428888]5.3. Autoruzraudzība
Projektētājam jānodrošina autoruzraudzība visā būvdarbu izpildes periodā saskaņā ar Būvniecības likumu un Vispārīgajiem būvnoteikumiem (MK 19.08.2014. noteikumi Nr. 500).
5.4. Līgumcenas struktūra (sasaiste ar Finanšu piedāvājumu)
Pretendents Finanšu piedāvājumā (Nolikuma 3. pielikums) norāda cenu šādām pozīcijām:
1) esošo konstrukciju instrumentālā apsekošana un inženierizpētes darbi (3.5. punkts; 5.1. punkta tabulas 1. posms) – 1 kompl.;
2) būvprojekta izstrāde, saskaņošana un nodošana Pasūtītājam, t.sk. nestspējas pārrēķins (3.3. punkts) un būvizmaksu aprēķins (5.2. punkts) (5.1. punkta tabulas 2.–5. posms) – 1 kompl.;
3) autoruzraudzība visā būvdarbu izpildes laikā (5.3. punkts; Projektēšanas uzdevuma 6. punkts) – 1 kompl.
Katras pozīcijas cenā iekļauj visas ar attiecīgās pozīcijas izpildi saistītās izmaksas.
[bookmark: _Toc239428889]6. GARANTIJAS NOSACĪJUMI
1. Projektētājs garantē izstrādātās dokumentācijas atbilstību normatīvo aktu prasībām un uzņemas atbildību par projektēšanas kļūdām atbilstoši Civillikumam un Būvniecības likumam.
1. Projektēšanas kļūdu novēršana (izmaiņu izdarīšana dokumentācijā) veicama bez papildu atlīdzības, ja kļūdas konstatētas būvprojekta ekspertīzē, saskaņošanas vai būvdarbu izpildes gaitā.
1. Garantijas termiņš būvprojekta dokumentācijas kvalitātei – ne mazāks kā 36 mēneši no būvprojekta pieņemšanas dienas”.
[bookmark: _Toc239428891]
PROJEKTĒŠANAS UZDEVUMS 

	1.
	VISPĀRĪGIE DATI PAR OBJEKTU

	1.1.
	Objekts
	Tilts pār Lambārtes kanālu

	1.2.
	Projektējamā objekta adrese
	Pašvaldības autoceļš Dārzniecība–Bajāri

	1.3.
	Zemes vienību kadastra apzīmējumi
	40560020169

	1.4.
	Inženierbūves kadastra apzīmējumi
	40560020169001


	1.5. 
	Pasūtītājs
	Bauskas novada pašvaldība, Reģ. Nr. 90009116223, juridiskā adrese: Uzvaras iela 1, Bauska, Bauskas nov., LV-3901

	1.6.
	Pasūtītāja atbildīgais pārstāvis
	Bauskas novada pašvaldības iestāde “Bauskas apvienības pārvalde”, reģistrācijas Nr. 50900038281, adrese: Uzvaras iela 6, Bauska, Bauskas nov., LV-3901.

	1.7.
	Objekta atrašanās vieta
	Bauskas novads, Dāviņu pagasts.
[image: ]



	2.
	VISPĀRĪGIE DATI PAR PROJEKTU

	2.1.
	Inženierbūves klasifikācijas kods
	2141 – Tilti un estakādes

	2.2.
	Būvniecības ieceres iesnieguma veids
	Būvprojekts
II. grupa
	Atjaunošana
	Atbilstoši spēkā esošajiem normatīvajiem aktiem

	2.3.
	Esošās situācijas apraksts
	Tilta klāja hidroizolācija ir novecojusi, visur konstatēta mitruma caursūkšanās, novērojami plaši un tilta nestspēju ietekmējoši laiduma plātņu stiegrojuma bojājumi, vietām ir atsegts un korodējis plātņu nesošais stiegrojums; bojāts margu krāsojums/pretkorozijas pārklājums, novērojama uzbēruma erozija gala balstu zonā un kanāla gultnes aizaugums zem tilta. 

	2.4.
	Projektēšanas mērķis/sasniedzamais rezultāts
	Projektēšanas mērķis ir veikt tilta bojāto laiduma plātņu atjaunošanu (remontu), bojāto margu elementu vietēju nomaiņu, lai nodrošinātu esošās autotransporta kustības iespēju pār šo tiltu. Projektēšanas gaitā izpildītājam jāpārliecinās, vai vizuāli nebojātās tilta laiduma plātnes nodrošina nepieciešamo nestspēju esošajai transporta slodzei. Būvprojekta risinājumam jābūt ekonomiski pamatotam, atjaunošanas/remonta darbi tiek paredzēti minimālā apjomā, lai novērstu tilta bojājumus un nodrošinātu tilta nestspēju esošajai transporta plūsmai.
Projekta detalizācijas pakāpei jābūt tādai, lai projektā tiktu detalizēti visi izbūvei nepieciešamie mezgli ar detalizācijas pakāpi, lai noteiktu nepieciešamo būvmateriālu apjomu darbu izpildei. Detalizēti jāizstrādā visu elementu mezgli. Projektā jābūt noteiktām visām konstrukciju vides iedarbības klasēm, norādot konstrukciju apstrādes tehnoloģiju, lai nodrošinātu iepriekš minēto konstrukciju ilgmūžību.



	3.
	BŪVPROJEKTĒŠANAI NEPIECIEŠAMIE DOKUMENTI UN IZEJMATERIĀLI

	Atbilstoši spēkā esošajiem normatīvajiem aktiem tai skaitā: Būvniecības likumam, Vispārīgajiem būvnoteikumiem, Autoceļu un ielu būvnoteikumiem.

	3.1.
	Īpašuma tiesību apliecinošie dokumenti zemesgabalam/objektam
	Sagatavo un izsniedz pasūtītājs.

	3.2.
	Būvniecības ierosinātāja pilnvara
	Jā, ja nepieciešams tehnisko noteikumu pieprasīšanai un citām aktivitātēm, lai varētu izpildīt līguma nosacījumus.
Sagatavo Pasūtītājs.

	3.3.
	Tehniskās apsekošanas atzinums
	· Tehniskās apsekošanas atzinums pievienots projektēšanas uzdevumam.

	3.4.
	Ievērojamie likumi un normatīvie akti
	· Būvniecības likums;
· Spēkā esošie normatīvie akti, kas attiecināmi uz attiecīgo projektēšanas darbu veikšanu, lai nodrošinātu pilnīgu projekta dokumentāciju, aprēķinu atskaites, detalizācijas pakāpi, pēc kā veikt būvdarbus un atbilstoši normatīviem to nodot ekspluatācijā. 

	3.5.
	Inženierizpēte
	Ģeodēziskā un topogrāfiskā
	Ģeotehniskā
	Hidrometeoroloģiskā

	
	
	X
	X
	

	
	
	Veic saskaņā ar Ministru kabineta noteikumiem Nr. 500 „Vispārīgie būvnoteikumi” no 19. līdz 25. punktam, kā arī ar citiem spēkā esošajiem normatīvajiem aktiem.
Projektētājam jāveic ģeodēziskās, topogrāfiskās un ģeotehniskās izpētes darbi tādā apjomā, kas ļauj projektētājam uzņemties atbildību par projekta risinājumu pamatotību un atbilstību projektēšanas normām un standartiem. Pirms projekta izstrādes obligāti apseko dabā un projektā neparedz darbus, kuri ietverti inspekcijā, bet uz projekta izstrādes brīdi vairs nav nepieciešami. Izpēšu rezultātus apstrādāt un apkopot pārskatā, atbilstoši Vispārīgajos būvnoteikumos noteiktajām prasībām, pārskatu pievienot būvprojektam.
Inženierizpētes darbus apmaksā tehniskās dokumentācijas izstrādātājs.

	3.6.
	Tehniskie un/vai īpašie noteikumi
	Pieprasa tehniskās dokumentācijas izstrādātājs attiecīgajām iestādēm saskaņā ar esošo situāciju, normatīvajiem aktiem un izsniegtās būvatļaujas projektēšanas nosacījumiem.
Informēt Pasūtītāju par tehnisko noteikumu saņemšanu un iesniegt Pasūtītājam to oriģinālus vai apliecinātas kopijas.

	3.7.
	Saskaņojumi ar citām institūcijām
	Veic tehniskās dokumentācijas izstrādātājs
Saskaņā ar spēkā esošajiem normatīvajiem aktiem.



	4.
	PRASĪBA IZSTRĀDĀT

	4.1.
	Vispārīgie projektēšanas nosacījumi
	Izstrādāt būvprojektu atbilstoši šī projektēšanas uzdevuma 2.4. punkta un Tehniskās specifikācijas prasībām.

	4.2.
	Būvprojekts minimālajā sastāvā
	Sagatavo tehniskās dokumentācijas Izstrādātājs.
· Aizpildīts būvniecības iesniegums;
· Skaidrojošs apraksts par plānoto būvniecības ieceri;
· Būvprojekta ģenerālplāns atbilstošā vizuāli uztveramā mērogā (M 1:500) uz derīga topogrāfiskā plāna
· Raksturīgie griezumi;
· Saskaņojumi ar institūcijām, ja to nosaka normatīvie akti;
· Citi dokumenti vai atļaujas, ja to nosaka normatīvie akti;
· Būvprojektu minimālajā sastāvā sagatavo atbilstoši LBN 202-18.

	4.3.
	Būvprojekta sastāvs saskaņā ar MK noteikumiem Nr. 253 „Atsevišķu inženierbūvju būvnoteikumi”
	Sagatavo tehniskās dokumentācijas Izstrādātājs.
Projektā paredzēts izstrādāt šādas projekta sadaļas, to izstrādē pielietojot risinājumus, kas nodrošina likumu, Ministru kabineta noteikumu un citu normatīvo aktu prasības, kas ir attiecināmas uz būvprojekta izstrādi un tā realizēšanu.
· BA – būvdarbu apjomi;
· BK – būvkonstrukcijas;
· DOP – darbu organizācijas projekts;
· SA – skaidrojošais apraksts;
· T – izmaksu aprēķins;
· Satiksmes organizācijas shēmas pa etapiem;
· Citas sadaļas būvprojekta pilnīgai izstrādei atbilstoši izvirzītajām prasībām.
Iepriekš minētās būvprojekta sadaļas ir tikai daļa no būvprojektā iekļaujamajām sadaļām. Izpildītājs pēc savas pieredzes papildina būvprojekta dokumentāciju ar sadaļām, kas nav minētas iepriekš minētajā sarakstā, bez kurām nav iespējama būvprojekta izstrāde, saskaņošana atbilstoši spēkā esošajiem normatīvajiem aktiem.



	5.
	NOSACĪJUMI

	5.1.
	Projektēšanas ilgums
	16 (sešpadsmit) kalendārās nedēļas no līguma noslēgšanas dienas (sk. Tehniskās specifikācijas 2.3. un 5.1. punktu).

	5.2.
	Saskaņošana ar pasūtītāju
	Veic tehniskās dokumentācijas izstrādātājs pēc saskaņošanas ar ieinteresētajām institūcijām saskaņā ar Būvatļauju.
Būvprojekts jāsaskaņo ar pasūtītāja atbildīgo pārstāvi Bauskas novada pašvaldības iestādi “Bauskas apvienības pārvalde”
Saskaņošanas ilgums no būvprojekta iesniegšanas brīža –
2 nedēļas (ja nav nepieciešama tehniskās dokumentācijas koriģēšana)

	5.3.
	Saskaņošana ar citām institūcijām
	Būvprojekta saskaņošanu veic tehniskās dokumentācijas izstrādātājs saskaņā ar ieinteresēto institūciju izsniegtajiem tehniskajiem noteikumiem pirms saskaņošanas ar pasūtītāju.

	5.4.
	Tehniskās dokumentācijas saskaņošana un būvatļaujā veikta atzīme par projektēšanas nosacījumu izpildi
	Veic tehniskās dokumentācijas izstrādātājs pēc saskaņošanas ar pasūtītāju un citām ieinteresētajām institūcijām, saņem atzīmi būvatļaujā par projektēšanas nosacījumu izpildi Bauskas novada būvvaldē.

	5.5.
	Būvniecības ieceres dokumentācijas eksemplāru skaits
	Nepieciešamā dokumentācija iesniedzama Būvniecības informācijas sistēmā - BIS.

	5.6.
	Būvprojekta eksemplāru skaits
	Tehniskās dokumentācijas izstrādātājs iesniedz pasūtītājam:
Būvprojektu Būvprojekts papīra formātā (1 eksemplārā) un elektroniski (PDF, DWG/DGN vai cits vektorformāts);

	5.7.
	Būvprojekta sanāksmes
	Būvprojekta izstrādes laikā ne retāk kā 1 reizi mēnesī organizē un vada sapulces, kurās sniedz informāciju par projekta izstrādes gaitu, pieņemtajiem risinājumiem, problēmām un citiem ar projekta izstrādi saistītiem jautājumiem. Sapulču protokolēšanu veic Izpildītājs. Sapulces rīkojamas Pasūtītāja telpās. Sapulces apmeklē atbilstošie speciālisti, kas veic projektēšanas darbus, nodrošina kopējo projektēšanas darbu virzību.

	6. AUTORUZRAUDZĪBA

	6.
	Prasības autoruzraudzībai
	Paredzēt autoruzraudzību
Autoruzraudzība Būvobjektā atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi” un citiem saistītiem normatīvajiem aktiem, sekmējot Būvobjekta atjaunošanu atbilstoši Būvprojektam un tā kvalitatīvu un autentisku realizāciju dabā, nepieļaujot būvniecības dalībnieku patvaļīgas atkāpes no akceptētā būvprojekta, kā arī saistošo normatīvo aktu un standartu pārkāpumus būvdarbu gaitā.
1. Veicot Autoruzraudzību, Izpildītājam jāievēro spēkā esošie būvnoteikumi un citi Latvijas Republikā spēkā esošie normatīvie akti, kas regulē autoruzraudzības darbu veikšanu.
2. Izpildītājs apņemas ievērot informācijas konfidencialitāti, neizmantot to paša vai jebkuras trešās personas labā, neizpaust trešajām personām un nelietot citādi kā tikai Līgumā noteikto pienākumu izpildīšanas nodrošināšanai.
3. Papildus normatīvajos aktos noteiktajam Izpildītājs: 
3.1. Informē Pasūtītāju u.c. normatīvajos aktos noteiktās institūcijas par būvdarbu gaitā konstatētajiem trūkumiem, pieļautajām atkāpēm no būvprojekta vai Latvijas būvnormatīvu pārkāpumiem;
3.2. Nodrošina Izpildītāja būvspeciālistu un projekta vadītāju ierašanos Būvobjektā ne vēlāk kā trīs darba dienās pēc Pasūtītāja projekta vadītāja, būvdarbu vadītāja vai objekta būvuzrauga rakstiska pieprasījuma saņemšanas vai citā pieprasījumā norādītajā laikā;
3.3. Būvdarbu gaitā pārbauda Būvobjekta arhitektonisko apjomu atbilstību Būvprojekta arhitektūras un būvkonstrukciju risinājumiem;
3.4. Laikus pārbauda Būvobjektā lietoto konstrukciju, būvizstrādājumu un materiālu atbilstību būvprojektam un nepieļauj neatbilstošu konstrukciju, būvizstrādājumu un materiālu iestrādāšanu būvē, ja tie nav pilnvērtīgi aizstājēji būvprojektā paredzētajiem;
3.5. Fiksē autoruzraudzības žurnālā visas atkāpes no Būvprojekta;
3.6. Saskaņā ar autoruzraudzības plānu apseko objektu un piedalās būvsapulcēs, iepriekš saskaņojot ar pasūtītāju vietu un laiku. Būvsapulces apmeklē atbildīgie būvspeciālisti un Izpildītāja projektu vadītāji.
3.7. Autoruzraugu pienākums ir piedalīties segto darbu, nozīmīgo konstrukciju pieņemšanā un parakstīt segto darbu un nozīmīgo konstrukciju pieņemšanas aktus;
3.8. Būvdarbu garantijas laikā piedalās defektu konstatēšanā un defektu novēršanas konstatēšanā;
Autoruzraugu norīkojums jāiesniedz 3 (trīs) darba dienu laikā no pasūtītāja pieprasījuma;
3.9. Autoruzraudzības laikā Izpildītājs paraksta darbu izmaiņu aktus, kā arī izmaiņu tāmes, ja tādas tiek sastādītas. Izmaiņu aktos tiek fiksēts, kā rezultātā veiktas izmaiņas, vai mainīti darbu apjomi, vai tā ir Izpildītāja kļūda, vai būvdarbu veicēja ierosinājums vai iniciatīva.



PIELIKUMI
1. Tehniskās apsekošanas atzinums "Tilts pār Lambārtes kanālu", marka TAA, arhīva reģ. Nr. 25-093 (AS "Ceļuprojekts", 2025);
1. Galvenās inspekcijas atskaite.

